Document ID: 31997R0738

31997R0738
L 108/47
JURNALUL OFÍCIAL AL UNIUNII EUROPENE
REGULAMENTUL (CE) NR. 738/97 AL COMISIEI
din 24 aprilie 1997
de derogare temporară de la Regulamentul (CE) nr. 1445/95 privind normele de aplicare a regimului licențelor de import și export în sectorul cărnii de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2222/96 (2), în special articolele 9 și 13,
întrucât articolul 10 alineatul (1) din Regulamentul (CE) nr. 1445/95 al Comisiei din 26 iunie 1995 privind normele de aplicare a regimului licențelor de import și export în sectorul cărnii de vită și mânzat și de abrogare a Regulamentului (CEE) nr. 2377/80 (3), astfel cum a fost modificat ultima dată prin Regulamentul (CE) nr. 266/97 (4), stabilește că licențele de export se emit în a cincea zi lucrătoare care urmează datei depunerii cererii, cu condiția ca între timp Comisia să nu fi luat nici o măsură specifică;
întrucât, având în vedere cantitatea mică rămasă disponibilă până la 30 iunie 1997 pentru care se pot emite licențe , precum și numărul redus de zile din prima decadă a lunii mai 1997 în care urmează să fie publicat Jurnalul Oficial, perioada respectivă de reflecție de cinci zile este prea scurtă pentru a asigura buna gestionare a pieței și ar trebui să fie prelungită temporar la șase zile;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Fără a se aduce atingere articolului 10 alineatul (1) din Regulamentul (CE) nr. 1445/95, licențele pentru care cererile au fost depuse între 28 aprilie și 7 mai 1997 se emit în a șasea zi lucrătoare care urmează datei la care a fost depusă cererea, cu condiția ca între timp Comisia să nu fi luat nici o măsură specifică menționată la alineatul (2) din articolul menționat anterior.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 aprilie 1997.

Labels: 3
17
6